นายกรัฐมนตรี มีกำหนดการลงพื้นที่ตรวจเยี่ยมหอผู้ป่วยรวมโควิด-19 ของโรงพยาบาลพระมงกุฎเกล้า และโรงพยาบาลสนามแสงแห่งใจ ที่จังหวัดสมุทรปราการ
พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่ตรวจเยี่ยมหอผู้ป่วยรวม โควิด-19 ของโรงพยาบาลพระมงกุฎเกล้า กรุงเทพฯ ณ อาคารเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ โดยนายกรัฐมนตรี จะตรวจเยี่ยมห้องปฏิบัติการและหอผู้ป่วยรวม พร้อมรับฟังการบรรยายสรุปการดำเนินงาน        จากนั้นนายกรัฐมนตรีจะไปตรวจเยี่ยมโรงพยาบาลสนามแสงแห่งใจ อำเภอบางพลี จังหวัดสมุทรปราการ รับฟังรายงานการดำเนินงานโรงพยาบาลสนามแสงแห่งใจ ชมวีดิทัศน์ "กว่าจะเป็นโรงพยาบาลสนามแสงแห่งใจ" ,ชมการสาธิตการทำงานของหุ่นยนต์ปิ่นโต ในการสื่อสารกับผู้ป่วย และแอพพลิเคชั่นไข่ต้ม ฮอสพิทอล พร้อมตรวจเยี่ยมโรงพยาบาลสนามแสงแห่งใจ ผ่าน Command Center สำหรับโรงพยาบาลสนามแสงแห่งใจ เป็นโรงพยาบาลสนามแห่งใหม่ ขนาด 450 เตียง ที่เปิดให้บริการรับผู้ป่วยโควิดกลุ่มสีเขียวและเหลือง เมื่อต้นเดือนสิงหาคมที่ผ่านมา เพื่อบรรเทาวิกฤตเตียงขาดแคลน